(เมื่อเวลาของพวกเขามาถึง พวกเขาก็ไม่อาจยื้อหรือเร่งมันได้)
(ซูเราะฮ์ อัล อันกะบูต ข้อ 57)
วันนี้ ตุรกีเศร้าโศกเสียใจ กับข่าวการเสียชีวิตของนักข่าวที่น่ายกย่อง
ผู้คนแห่กันไปงานศพที่มัสยิดเทชวิเคีย
คนรุ่นใหม่อาจไม่รู้จักเธอ
แต่เราได้เสียผู้มีชื่อเสียง อันเป็นที่รักของเราไป ลาเล คีราน
เธอเป็นผู้มากประสบการณ์
ที่มักจะเลือกค่านิยมแบบโบราณมากกว่าเสมอ
แม้ว่าเธอจะถูกลืมไปตามกาลเวลา แต่วันนี้เราจะจดจำเธอไว้ในใจค่ะ
ที่บอกว่า "ผู้คน" รู้ไหมฉันหมายถึงใคร
คนอายุเกิน 50 ค่ะ
เธอทำให้ครอบครัวมีความสุขไม่ได้ แม้แต่ตัวเธอเองก็ยังไม่มีความสุข
ไม่เคยได้กลับอยู่กับเคนัน รักแรกและรักเดียวของเธอ
เสียเวลาชีวิตชะมัด
ผู้ที่มั่นใจว่าตัวเองถูก ดวงประทีปแห่งความปรานี
และเทพแห่งความเบื่อหน่าย ลาเล คีราน
ใช่ค่ะ
นางตายแล้ว
เราฝังนางไปแล้ว ไม่ได้ผุดได้เกิดแน่นอน
เอาละค่ะ
ได้เวลาข่าวที่สำคัญกว่าแล้ว
(มองต่างมุม)
(ดั่งอีกาโผบิน)
ทำบ้าอะไรลงไปน่ะ นายเบื๊อก
มาทำอะไรที่นี่
มาดูว่านายสติแตกไปรึยังน่ะสิ
ฉันเห็นในทวิตเตอร์น่ะ
เธอเนี่ยนะ
เป็นห่วงฉันเหรอ
โห ปรากฏว่าเธอก็รักคนอื่นเป็นเหมือนกันเนอะ
- พูดอะไรน่ะ - ฉันกำลังพูดว่าเธอเป็นห่วงฉันไง
ไม่ใช่อย่างนั้นซะหน่อย
ใช่ เธอกำลังมุ่งเดินไปตามเส้นทาง เรื่องแบบนี้ไม่ทำให้เธอไขว้เขวหรอก
พูดจาน้ำเน่าอะไรเนี่ย เออๆ ฉันกลับละ
อัสลึ
อะไรเนี่ย ทำไมมองฉันอย่างกับคนโรคจิต
- ดูไม่ออกเลยเวลาเธอหลับ - ดูไม่ออกว่าอะไร
ว่าเธอเป็นบ้า
ดูเธอสิ เธอตกหลุมรักฉันจริงๆ นะเนี่ย
น่าเสียดายนะ เธอน่าจะไปรักคนที่สำคัญกว่านี้
และเขาจะตกหลุมรักเธอ
พวกเธอรวมพลังกัน และกลายเป็นคู่รักทรงอำนาจ
แต่ที่เป็นแบบนี้เพราะอัลเลาะฮ์ลงโทษเธอ
นายทำให้ฉันคลื่นไส้จริงๆ
แหวะ ฟังแล้วจะอ้วก
(ลาเล คีราน สายเข้า)
ฮัลโหล
สวัสดี ยูซุฟ ที่รัก เป็นยังไงบ้าง
- ก็ดีครับ ขอบคุณ - เปิดลำโพงสิ
ปลายแขนผมหัก แต่นอกจากนั้น ทุกอย่างก็เรียบร้อยดีครับ
โล่งอกไปที พวกเราเป็นห่วงนายมากนะ
ดีแล้วละ ฉันดีใจมากนะที่นายไม่เป็นไร
อยากได้อะไรไหม บอกฉันได้นะ
ไม่ครับ ตอนนี้ทุกอย่างโอเคแล้ว ขอบคุณมากนะครับ
โอเค แล้วจะกลับมาเมื่อไหร่จ๊ะ
คุณเคนันบอกว่าจะจัดรถให้ในอีกหนึ่งชั่วโมงครับ
- ให้ผมตรงไปที่สถานีเลยไหมครับ - ไม่ต้องหรอก ไร้สาระน่ะ
หายดีเมื่อไหร่ก็ค่อยมา เมื่อไหร่ก็ได้เลย
ตอนนี้พักผ่อนก่อนเถอะ
ไม่ครับ ผมไปได้ ไม่เป็นไร
ก็ได้ ที่รัก แล้วแต่เลย
งั้นโอเค แล้วเจอกันนะ
ขอบคุณมากครับ แล้วเจอกัน
โถๆ
นายนี่น่ารักมากเลยเนอะ
ใช่แล้ว ฉันน่ารัก
- เธอถึงดั้นด้นมาหาฉันกลางดึกไง - โอ๊ย หยุดเลย
พวกเขาจะเคี้ยวนายจนแหลก แล้วคายออกมา รู้ใช่ไหม
เรายังมีเวลานะ
ไม่ล่ะ ขอบใจ
ฉันจะกลับแล้ว
(มองต่างมุม กับอัสลึ ทูนา)
อรุณสวัสดิ์ค่ะ เป็นไงบ้างคะ
โอ้โฮ คุณดูดีมากเลยค่ะ
เป็นเพราะเมื่อคืนเลย
ปาร์ตี้ของเราสนุกมาก ว่าไหมคะ
และนี่เป็นไอจีสตอรี่จากปาร์ตี้ของคุณลาเลค่ะ
ฉันแคปหน้าจอไว้ เผื่อคุณอยากเปรียบเทียบกับปาร์ตี้เรา
ดี ไหนดูซิ
เห็นไหมคะ ปาร์ตี้เราเริ่ดกว่าตั้งสิบเท่า
พวกเขาให้แชมเปญเป็นของขวัญแขก เห่ยสุดๆ
อย่างกับแจกลูกกวาดในงานแต่ง ดีที่เราไม่ทำแบบนั้น
- จะว่าไป แจ็กเก็ตเธอเก๋มากนะ - โอ้!
- นี่มัน… - อะไรคะ
- ไม่มีอะไร กลับไปทำงานได้แล้ว - ได้ค่ะ
ฮัลโหล ที่รัก
จะบอกให้นะ ฉันว่าเมื่อคืน เราดื่มมากเกินไปแหละ
ถึงมันจะตึงเครียดที่คุณเซร์รินกับเธอ…
แต่เห็นไหม นางก็มางานเราใช่ไหมล่ะ
มูเก
ที่รัก
ฉันดีใจที่มีเธอนะ เธอช่วยฉันได้เยอะเลย ขอบใจนะ
แน่นอนอยู่แล้วที่รัก ยินดีเสมอ
ยินดีเสมอ ไม่เอาน่า ไม่ต้องขอบใจหรอก กาแฟไหม
ฉันปวดหัวมาก ฉันจะสั่งกาแฟมาดื่มกัน
(ห้องข่าว กับลาเล คีราน)
สิบนาทีสำหรับ…
- ไม่กินเหรอ - โทรหา…
เดี๋ยวกินค่ะ กินไปสองสามคำแล้ว
นั่นอะไรเหรอ
ข่าวค่ะ
รู้ไหม…
ในที่สุดคืนนี้ฉันก็จะได้เปิดเผยให้ทุกคนรู้แล้ว
- เรื่องอะไรเหรอ เกี่ยวกับอะไร - เดี๋ยวนะ ฉัน…
โอ้…
ช่างเถอะ ลืมที่ผมถามซะ คุณยุ่งอยู่
เซลิม…
ฉันจะข้ามส่วนนี้ไป
เรื่องนั้น 20 นาที คุณล่ะ คุณเป็นอะไร
คุณโอเครึเปล่าคะ
คุณดูแปลกๆ นะ
เราจะคุยกัน เราต้องคุยกัน
เมื่อคุณว่าง
ได้ค่ะ ที่รัก แล้วแต่คุณเลย
อุตสาหกรรม
ใช่
(กุนเจทีวี)
คนพูดถึงข่าวของคุณบนทวิตเตอร์ เยอะเลยครับ ติดเทรนด์แล้วด้วย
ไม่ใช่ข่าวของฉันหรอก ข่าวของเราต่างหาก
แต่ผมไม่ได้ทำอะไรเลยนะ
มันเป็นความสำเร็จของคุณล้วนๆ ดูสิครับ ออกสื่อต่างประเทศด้วย
ผมควรชมเรื่องนี้ไหม
- ได้สิ แล้วแต่นายเลย - โอเคครับ
- เรตติ้งยังไม่มาเลย - ฉันดีใจนะ
ฉันเบื่อที่ต้องเห็นตัวเองล้มเหลวทุกเช้า เรตติ้งยังไม่มาก็ดี
ยังไม่กินอีกเหรอ
จะพูดเรื่องนี้อีกแล้วเหรอ
เอ่อ ผมไปทำงานนี้ดีกว่า
แล้วเจอกันครับ
จำครั้งแรกที่เราได้รับเรตติ้งได้ไหม
จำไม่ได้
แต่ฉันจำได้
- ก็ดี - ตอนนั้นเธออยากไปเดินเล่น
เราเดินไปที่ชายฝั่งเฟนาร์บาห์เจ
เรตติ้งเข้ามาตอนนั้นแหละ
หลังจากวันนั้น เราจะรีบไปเฟนาร์บาห์เจ
ทุกครั้งที่เรารอเรตติ้ง
เราทำแบบนั้นเพื่อเอาฤกษ์เอาชัย
แล้วไง
มาพูดเรื่องนี้กับฉันตอนนี้ทำไม
ฉันยอมรับแล้วนะ รู้ไหม
ฉันเป็นข่าวเก่า ฉันเข้าใจ
แม้แต่คุณเซร์รินยังไม่มาปาร์ตี้ของเราเลย ทำไม เพราะเวลาของฉันมันหมดแล้ว
ใช่ ฉันเข้าใจ โอเค
นายพยายามจะทำอะไรอยู่ เน้นความจริงเหรอ ทำได้เยี่ยมมาก
- เธอจับใจความที่ฉันพูดได้แค่นั้นเหรอ - ฉันเข้าใจความหมายแฝงน่ะ
เธอควรวิ่งหนีและเอาตัวรอดตอนที่ยังมีเวลา
อีกอย่างนะ…
เอาไงก็เอาเถอะ
ใช่
เอาไงก็เอาเถอะ
(อันดับหนึ่ง - ห้องข่าวกับลาเล คีราน กุนเจทีวี)
เห็นรึยัง
- เห็นแล้ว - พวกเขาทำเราพังนะ พวกเขาเป็นอันดับหนึ่ง
ฉันว่าเป็นได้ไม่นานหรอก
- เดี๋ยวเรตติ้งพวกเขาก็ตก - งั้นเหรอ
ฉันว่าคนเบื่อรายการไร้สาระของเธอแล้วละ เธอคิดว่าไง
ไม่หรอก ไม่ใช่อย่างนั้น
มีบางอย่างผิดปกตินะ นี่ไม่ใช่เรตติ้งของฉัน
มันเป็นเพราะทีมงาน
ฉันจะจัดการเอง
เธอจะจัดการ
งั้นก็จัดการซะ
แต่รีบหน่อยนะ
รีบจัดการให้ไวหน่อย
- อรุณสวัสดิ์ค่ะ ชุดของคุณมาถึงแล้ว - อรุณสวัสดิ์ค่ะ
- ออกไปก่อน - แล้วของพวกนี้ล่ะคะ
- บอกให้ออกไปไง ไปซะ ไป! - ไปก่อนนะ
(อัสลึ ฉันมีความลับจะบอก)
(ฉันสุดจะทนแล้ว ฉันต้องบอกใครสักคน)
(ฉันไว้ใจใครไม่ได้นอกจากเธอ ฉันกำลังคบกับผู้ชายที่แต่งงานแล้ว)
แล้วฉันจะทำอะไรได้ยะ
ยัยเด็กคนนี้มันงี่เง่าจริงๆ
(และตอนนี้… ฉันท้อง…)
- เก่งมาก - แด่ความสำเร็จในอนาคต
- ยินดีด้วย - สุดยอดเลย
ขอบคุณนะ ฉันซึ้งใจมาก
คุณพาเราขึ้นมาสูงมาก คุณลาเล
- ไม่หรอกค่ะ - ยินดีกับนายด้วยนะ เคนัน
ไม่ใช่ทุกคนที่จะพาลาเล คีรานมาที่นี่ได้
คือ…
พูดตรงๆ นะ เราเองก็คงพาเธอมาไม่ได้
- ไม่หรอกค่ะ - ขอบคุณครับ
- ขอดื่มให้คุณนะคะ คุณลาเล - ขอบคุณ
- ยินดีด้วยค่ะ - ขอบคุณนะ ดื่ม
เอาละ ทุกคน เราพร้อมแล้วใช่ไหม
คุณยังไปไหนไม่ได้ถ้ายังไม่กล่าวอะไร เชิญเลย
โอเค ได้ค่ะ
ฉันเชื่อมั่นอย่างยิ่ง
ในจรรยาบรรณในการทำงานของทีมงานนี้ ทีมงานที่แสนดีนี้
และฉันดีใจมากที่ได้ร่วมงานกับทีมนี้ ขอบคุณมาก
เราทำงานหนักกันมาตลอด
เราทำงานหนักมากจริงๆ
และเราไม่เคยหลงทาง
หรือ จะพูดยังไงดีล่ะ หรือใช้ทางลัดที่ง่ายเลย
ฉันเลยภูมิใจมากที่สามารถแบ่งปันความสำเร็จนี้ กับพวกคุณทุกคน ขอบคุณค่ะ
เห็นได้ชัดว่าเรามาถึงจุดนี้ได้ไม่ง่ายเลย
เราเสียใจและเสียอารมณ์
เราต้องแลกกับอะไรบ้างเพื่อเรตติ้ง เราควรไตร่ตรองเรื่องนั้นให้ดี
ตัวเลขพวกนี้ไม่ใช่ทุกอย่าง
- เราต้องเข้าใจเรื่องนั้น - ใช่เลย
เราบอกให้คนเชื่อในตัวเรา เมื่อเราเริ่มทำอาชีพนี้
ดังนั้น ใช่ เรากำลังทำงานนี้ เพื่อคนที่เชื่อในตัวเรา
เพื่อผู้ชมของเราที่มีความเอื้อเฟื้อ ที่จะชื่นชมเรามาตลอด
ขอบคุณทุกคนค่ะ
ขอบคุณค่ะ
ไปกันเถอะ เรามีหลายอย่างต้องทำ ฉลองกันแค่นี้พอ
- กลับไปทำงานกันดีกว่า - ได้เลย
ผมมีประชุมซูมครับ
- ผมควรเข้าประชุม - ได้เลย ยูซุฟ
ผมจะอยู่ในห้องทำงานผมนะ ยูซุฟ ตามฉันมา
ได้ครับ
- ขอให้เราประสบความสำเร็จยิ่งๆ ขึ้นไปอีกนะ - หวังว่าค่ะ ขอบคุณ
เป็นไงบ้าง
- ตกงานแล้วนี่ - แย่มาก
มันคือคำสาปของการเป็นผู้บริหาร ฉันสร้างศัตรูไว้เยอะมาก
ทุกคนที่ฉันไปหา
ตอนนี้อยากเอาคืนฉันกันหมด
ยังไงเหรอ
คนที่เคยเข้าแถวรออยู่หน้าประตูบ้านฉันก็แบบว่า
"ว้าว กุล ซีมินมานั่งตรงหน้าฉัน เพื่อสัมภาษณ์งาน นู่นนี่นั่น"
โคตรแย่เลย
ช่างพวกเขาเถอะ คนพวกนั้นมันน่าสมเพช
ยอมรับเถอะ
เราทำแบบเดิมมาตั้งหลายปีไม่ใช่เหรอ
"เธออยู่ในกำมือฉัน" เราทำสิ่งต่างๆ กับผู้คนไว้มากมาย
คุณจะผ่านเรื่องนี้ไปได้น่ะ หมดแก้วเลยนะ
ฉันจะไปสูบบุหรี่นะ
ไปด้วย
ได้ยินว่ากูลิซยื่นข้อเสนอให้นาย ข้อเสนออะไร
เล่ามานะ
จะอยากรู้ไปทำไม
จะบอกว่าฉันไม่อยู่ในเกมแล้วงั้นเหรอ
กุลไม่เคยออกจากเกมหรอก
ยังไงเจ้ามือก็ชนะเสมอ
ขอบใจนะ
แต่เลิกพูดจาอ้อมค้อมได้แล้ว
นายทิ้งลาเลของนายได้ไหมล่ะ
ฉันว่านายทำไม่ได้หรอก
ทำไมล่ะ
ไม่เอาน่า
"หยุดฉันสิ ฉันไม่อยากไป หยุดฉันสิ
อย่าปล่อยฉันไป"
รู้จักเพลงนี้ไหม
ตายแล้ว
เราอยู่ผิดที่มากเลยนะเนี่ย
เราน่าจะไปศาลาคนเศร้ามากกว่า
ดูนั่นสิ
เป็นไงบ้าง ที่รัก
มิตรภาพของเราไม่มีวันสิ้นสุดสินะ
เคนัน เดี๋ยวสิ ฉันยังไม่ได้ แสดงความยินดีกับคุณเรื่องเรตติ้งเลย
ให้ฉันเลี้ยงแชมเปญพวกคุณนะ
อัสลึ
ไปซะ ที่รัก
โชคดีบ้างไหม
เรื่องงานน่ะ
ฉันบอกให้ไปไง
เดี๋ยวนะ
พวกคุณควักลูกตาอีกฝ่ายออกมา แต่ฉันกลับเป็นคนที่โดนเกลียดเหรอ
สิงโตยืนกราน
ว่านกจะเข้าร่วมฝูงไม่ได้
พวกมันไม่เคยละทิ้ง ความภาคภูมิใจในการเป็นสิงโต
พวกมันมีวงสังคมของพวกมัน และไม่มีนกตัวไหนบุกเข้าไปในวงสังคมนั้นได้
ชัดเจนว่านี่คือบททดสอบของพวกมัน
และพวกมันจะกันนกออกไปได้นานแค่ไหน เวลาเท่านั้นที่จะบอกได้
(เคนัน ฉันตัดสินใจแล้ว… ฉันเอาด้วย)
(อัสลึ ทูนาคบกับผู้ชายแต่งงานแล้ว)
(ดูเหมือนอัสลึ ทูนาจะทำเรื่องงามหน้านะ)
(พวกเมียน้อยจะต้องไม่เหลือใคร)
(เทรนด์ในตุรกี อัสลึหน้าด้าน)
(นังเมียน้อย! อัสลึ ทูนา)
(แบนอัสลึ ทูนา) (อัสลึ มารยาทอยู่ไหน)
(มองต่างมุม กับอัสลึ ทูนา)
- มูเก ที่รัก - ว่าไง ที่รัก
โห ชุดปังมาก
แว่นเธอฉันก็ชอบนะ
มูเก
ฉันไล่เธอออก ฝ่ายบุคคลจะเป็นคนยกเลิกสัญญา
ฉันตามไม่ทัน
ฉันบอกให้ไปไง ไปได้แล้ว
เราจะแยกกันไปคนละทาง ฉันจะหาบรรณาธิการคนใหม่ โอเคนะ
เธอเคยพูดว่าไงนะ
เธอต้องพักบ้าง
อัสลึ เดี๋ยวก่อน อะไรกัน…
ฉัน… ฉันไม่เข้าใจ หมายความว่าไงเนี่ย
ฉันบอกให้เธอไปไง เข้าใจไหม ฉันไล่เธอออก
เธอกำลังทำตัวเป็นนกสองหัว
ออกจากปาร์ตี้ฉันไปปาร์ตี้ของลาเล เธอไปทั่ว
มันจบแล้ว
อะไร ไปปาร์ตี้ของลาเลเนี่ยนะ
- อะไรเนี่ย ล้อเล่นรึเปล่า - เปล่า ไม่ได้ล้อเล่น
ไม่เลยสักนิด
ฉันจะพูดให้ชัดเจนขึ้นนะ
ฉันไล่เธออออกจากรายการมองต่างมุม
- พูดบ้าอะไรของเธอน่ะ - ไม่เข้าใจตรงไหนไม่ทราบ
ตรงนี้ไงที่ฉันไม่เข้าใจ
อีบ้องตื้น อีโง่ไร้ปัญญา จะบอกให้ว่าตรงไหนที่ฉันไม่เข้าใจ
เธอเป็นใครไม่ทราบถึงมาไล่ฉันออก ฮะ
พวกเราที่นี่อดทนเธอกันทุกคน
เราอดทนกับเธอ โดยที่รู้ว่าวันนี้เธออยู่ที่นี่ แต่เดี๋ยวพรุ่งนี้เธอก็ไปแล้ว
ฉันบอกตัวเองอยู่ตลอดว่า "อดทนไว้ ตอนนี้เล่นตามน้ำไปก่อน"
เธออยู่ที่นี่ได้ก็แค่เพราะทุกอย่าง มันบ้าบอไปหมดเท่านั้นแหละ
อัสลึสุดกาก! อัสลึสุดต่ำตม!
เธอน่ะ…
เธอกับคนแบบเธอจะมาแล้วก็ไป แต่ฉันจะอยู่ที่นี่เสมอ
เอาสิ ไสหัวไปบอกกูลิซเลยไป
บอกนางว่าเธอจะไล่มูเก เทิร์กเม็นออก แล้วดูว่านางจะบอกเธอว่าอะไร
อีโง่!
เยี่ยมไปเลย
ฉันอยากเห็นมุมนี้ของเธอมาก
ฉันเป็นคนดึงมันออกมาได้ มูเกตัวจริง
เร็วเข้า ไปได้แล้ว พวกเขาจะได้จัดการเอกสาร
อัสลึอยากไล่เธอออกเหรอ
ใช่
นางไม่ขออนุญาตเธอด้วยซ้ำ
โคตรงี่เง่าเลย นางทำโดยพลการ
ก็ใช่ แต่…
เธอเป็นลูกน้องนางนะ ที่รัก
- หมายความว่าไง - เธอก็รู้ข้อตกลงของอัสลึนี่
นางเป็นผู้อำนวยการฝ่ายข่าวด้วย
ดังนั้นนางไล่เธอออกได้จริงๆ
น่าเสียดายนะ
แต่…
ไม่มีแต่หรืออะไรทั้งนั้น ก็ตามนั้นแหละ
แน่นอนว่าฉันไม่อยากให้เป็นแบบนี้ แต่…
มูเกที่รัก
โธ่ ที่รัก วันหน้าเราจะได้ร่วมงานกันอีกแน่นอน
เราจะได้เจอกันแน่นอน
ฉันมั่นใจว่าหลายสถานีต้องดีใจแน่ๆ ที่ได้เธอไป
- มาสิ ให้ฉันจูบเธอนะ - โอ๊ย ไปตายให้หมดทุกคนเลยไป
ฉันจะบ้าตายอยู่แล้ว ฉันอยู่ที่นี่มาก่อนพวกเธอทุกคนนะ
ดูสิว่าตอนนี้ใครจัดการทุกอย่าง
- เธอมาอยู่ที่นี่ได้เพราะพ่อเธอ - อย่าทำแบบนี้เลย ที่รัก
อย่าด้อยค่าตัวเองเพราะเราแยกทางกันเลย ไปได้แล้ว ไปซะ
ขอให้พวกแกฉิบหายตายห่ากันหมด!
ตายอย่างเจ็บปวด! พวกแกทั้งคู่เลย!
ขอบใจนะ
ที่คอยหนุนหลังฉัน
(กูลิซ เปลี่ยนแผน ฉันต้องการคุณเดี๋ยวนี้)
(บอกวันที่มาเลย!)
ลาเล
เซลิม
กลับบ้านเร็วจัง
ผมอยากเจอคุณก่อนคุณออกไปน่ะ
เราบอกว่าจะคุยกันไง
เหรอคะ
ฉันขอโทษนะ
เรื่องอะไรคะ
- มิล่าสอบตกวิชาเลขอีกแล้วใช่ไหม - เปล่า ไม่ใช่เรื่องนั้น
ไปนั่งกันเถอะ
(ห้องข่าว กับลาเล คีราน)
ผมไม่อยากคุยเรื่องนี้ ก่อนคุณไปจัดรายการหรอกนะ
แต่ตอนกลางคืนคุณก็ยุ่งมาก หรือเหนื่อยเกินไปตลอด
ผมเลยคิดว่าตอนนี้อาจจะเหมาะที่สุดแล้ว
เรา…
ผมหมายถึงคุณกับผม…
ผมว่าเราจบกันแล้วละ
ฉันไม่เข้าใจ
คุณอยากหย่าเหรอ
ฮะ
นี่ไม่ใช่เรื่องร้ายแรงอะไรหรอกนะ
คุณกับผมจะเป็นครอบครัวเดียวกันเสมอ
ผมแค่พูดถึงการไม่เป็นคนรักกันอีกต่อไป
ถ้าคุณยังอยากให้เราเป็นสามีภรรยากันในนาม
ก็ไม่มีปัญหา
แต่
ความสัมพันธ์ฉันผัวเมียของเรามันไม่เหลือแล้วละ
ผมไม่ใช่คนรักของคุณอีกต่อไปแล้ว
จะเกิดอะไรขึ้นคะ
เราจะจัดการเรื่องนี้ยังไง
- ผมคิดมาแล้ว และ… - คุณคิดแล้วเหรอ
เด็กๆ…
พวกเขาไม่จำเป็นต้องเปลี่ยนบ้าน หรือเปลี่ยนแปลงชีวิต
พวกเขาอยู่ที่นี่ได้ เก็บห้องพวกเขาไว้
คุณก็จะอยู่ที่บ้านหลังนี้เหมือนกัน
นี่บ้านคุณ
ฉันอยู่หรือไม่อยู่ที่นี่ก็เหมือนกัน ดังนั้น…
ไม่มีใครสังเกตหรอกว่าฉันไม่อยู่
ลาเล อย่า
ฉันจะไปรับลูกที่โรงเรียนเหมือนเดิม
นั่นคือตอนที่เราได้ใช้เวลาด้วยกันอยู่แล้ว
คุณจัดการได้ดีมากนะ
คุณไม่เคยขาดตกบกพร่องแม้แต่วันเดียว
คุณไม่เคยหยุดห่วงใยครอบครัวเลย
ทั้งกับผมและเด็กๆ
คุณทำทุกอย่างที่ทำได้เพื่อให้เรารู้สึกมีค่า
ดูเหมือนฉันจะทำไม่สำเร็จนะ
ลาเล
และคุณคือคนที่…
รู้ว่าอะไรดีที่สุดเสมอ เซลิม
ดังนั้นฉันจะเห็นด้วย
กับทุกอย่างที่คุณต้องการ
หรือตัดสินใจทำ
คุณต้องไปแล้วละ
ขอโทษอีกครั้งนะที่ต้องคุยเรื่องนี้ ก่อนคุณไปจัดรายการ
เซลิม อย่าพูดแบบนั้นสิ
มันทำให้ฉันเศร้านะ คุณสำคัญกว่ารายการนะ คุณสำคัญกว่ามาตลอด อย่าค่ะ
ฉันว่าฉันคง…
อยากร้องไห้ระหว่างทาง
ฉันขออะไรเป็นเรื่องสุดท้ายได้ไหม
กอดฉันหน่อยได้ไหม
ขอร้องล่ะ
ฉันขอโทษจริงๆ
ฉันขอโทษจริงๆ เซลิม
เช็กเสียงครับ
วันจันทร์ วันอังคาร วันพุธ วันพฤหัส
วันศุกร์
ลาเล เธอโอเคไหม
ลาเล
ไม่ได้ยินฉันเหรอ
ฉันว่าเธอได้ยินนะ
ฉันจะบอกเธอเลยแล้วกัน
ฉันยื่นใบลาออกแล้ว
ฉันจะออก
และฉันจะทิ้งโลกใบใหม่ไว้ให้เธอ
ฉันจะเก็บของแล้วไปซะ
จะถ่ายทอดสดในห้า สี่
สาม สอง หนึ่ง…
ลาเล คุณออกอากาศแล้ว
คำบรรยายโดย กมลรัตน์ ชุติเชาวน์กุล